<classify> KAMPUNI ya Multichoice- Tanzania imeingia mkataba wa mwaka mmoja wenye wenye thamani ya zaidi ya Sh milioni 150 kwa ajili ya maandalizi ya kushiriki mashindano mbalimbali ya kimataifa ya mwanariadha chipukizi, Francis Damiano.Mkataba huo mbali na maandalizi, pia utamuwezesha mchezaji huyo kupata posho ya kujikimu kila mwezi ili kumsaidia kuondokana na matatizo ya kutafuta fedha kwa ajili ya chakula, malazi na matibabu, na badala yake ataelekeza nguvu na muda wake katika mazoezi tu.Mkuu wa Mawasiliano wa Multichoice-Tanzania aliwaambia waandishi wa habari jijini Dar es Salaam kuwa, dhamira yao kubwa ni kuhakikisha mchezo wa riadha unakuwa na mchango mkubwa katika kuliletea taifa sifa, kutoa ajira kwa vijana wengi na kuchangia kikamilifu kukuza uchumi wa nchi.Tunataka taifa hili lijulikane ulimwengu mzima kama chimbuko la mabingwa, na tumeanza na riadha. Tumedhamiria kukuza mchezo na kuufanya kama chanzo kikubwa cha ajira kwa vijana wetu, lakini pia riadha ni mchezo ni burudani na ni sekta nyeti..., alisema Mshana.Alisema kuwa mwanariadha huyo kwa kuanzia ataanza na mashindano ya Kanda ya Tano ya Afrika yanayoanza leo kwenye Uwanja wa Taifa jijini Dar es Salaam na kuendelea na mashindano mengine kama ya mashindano ya vijana ya Dunia yatakayofanyika mwezi ujao Finland, Michezo ya Olimpiki ya vijana Kanda ya Afrika na mengine mengi.Wakati huohuo, Multchoice imetangaza kuacha rasmi na aliyekuwa balozi wao, Alphonce Simbu baada ya kukamilisha kumjenga kimsingi na sasa wanaelekeza nguvu zao kwa Damiano na wanariadha wengine chipukizi.Awali, walipoanza kumsaidia Simbu, mwanariadha huyo kila mwezi alikuwa akilipwa kiasi cha Sh milioni 1 kama mshahara wake ukiondoa gharama zingine za vifaa, na ushiriki wa mashindano mbalimbali. Simbu  <topic>: michezo 